open-index/open-wikipedia-markdown huggingface dataset:
BrewDog

**BrewDog** er et skotsk bryggeri fra Ellon i Aberdeenshire i Skottland.

## Historie
BrewDog ble grunnlagt i 2007 av vennene James Watt og Martin Dickie. Fra april 2007 til november 2012 lå bryggeriet ved Kessock Industrial Estate i Fraserburgh. Etter å ha vokst ut av dette lokalet ble det bygd et nytt og større bryggeri i Barmacassie i Ellon i 2012. Det første brygget der ble satt 1. november 2012. Utvidelsen ble finansiert gjennom andelssalg til kunder, et prosjekt man har kalt «Equity for Punks».

BrewDog er Skottlands største uavhengige bryggeri. Fra å ha hatt to ansatte og produsere  liter øl i 2007 har bryggeriet vokst til å produsere rundt 34 millioner liter og ha over  ansatte i 2017.

## Øl

BrewDog produserer flaskeøl i mange ulike sorter, som ale, stout, IPA og lager. Ølet distribueres til hele Storbritannia og eksporteres til mange land, som Japan, Taiwan, Estland, Finland, Danmark, Sverige, Norge, Nederland, USA, Canada og Australia.

Den amerikanskinspirerte *Punk IPA* har i flere år vært Storbritannias raskest voksende varemerke fra et mindre bryggeri.

### Verdens sterkeste øl

Sent i november 2009 presenterte BrewDog et nytt øl med navnet *Tactical Nuclear Penguin*, med 32 % alkohol, som da ble regnet som det sterkeste ølet som noen gang hadde blitt brygget. Den høye alkoholprosenten ble nådd ved frysedestillering.

Senere brygget man ett øl til, nå for å overgå et tysk øl som var sterkere enn *Tactical Nuclear Penguin*. Dette heter *Sink the Bismarck* på 41 % og kom i februar 2010.

BrewDog ble igjen forbigått, men brygget i juli 2010 ølet *The end of History* på 55 %, og hadde igjen verdens sterkeste øl, og også verdens dyreste Noen uker seere kom det nederlandske bryggeriet 't Koelschip med *Start of the Future* på 60%, og slo BrewDog på både alkoholstyrke og pris.

## Utmerkelser
BrewDog vant Prince's Scottish Youth Business Trust Young Entrepreneur of the Year award i 2008.

*Hardcore IPA* vant gullemdalje i World Beer Cup i 2010.

## BrewDog-barer
BrewDog har også 59 barer over hele verden, hvorav to i Stockholm, én i Göteborg, og én i Helsinki.

## Referanser


## Eksterne lenker
*
Christian Torberg Hegge Grüner

**Christian Torberg Hegge Grüner** (født 4. mai 1797 i Maridalen, død 12. februar 1862 i Fredrikshald) var en norsk jurist og stortingsrepresentant.

Han var sønn av fullmektig Petter Grüner og Jensine Kjørboe. Han tok juridisk eksamen i 1820, og arbeidet først i revisjonsdepartementet. Han ble fogd i Helgelands fogderi i 1831, og i Idde og Marker fra 1840.

Grüner var valgt som  representant fra Nordlands amt til Stortinget i perioden 1836–1838. Han var første suppleant for Nordlands amt for 1839–1841, og møtte for Ole Iver Evjenth etter dennes død i 1839.

Christian Torberg Hegge Grüner var gift med Elisabeth Albertha Møller, datter av sokneprest Tobias Møller og Anne Cathrine Kiørboe. Odd Grüner-Hegge var hans oldebarn.

## Referanser




## Eksterne lenker
*
Stolichno

**Stolichno** (bulgarsk kyrrilisk: *Столично*, men ofte markedsført i latinisert form) er et bulgarsk merke bokkøl.

Ølet produseres idag av bryggeriet Zagorka SA i Stara Zagora, men ble opprinnelig brygget i Sofia. Stolichno er det eneste bulgarskproduserte bokkøl på markedet. Ølet er mørkt, sterkt og maltrikt, med en alkoholprosent på 6,5. Det produseres som et sesongøl, tilgjengelig vinterstid.

## Referanser


## Eksterne lenker
*
Marsmeteoritt

**Marsmeteoritt** eller **SNC-akondritt** er en meteoritt av typen akondritt som mangler de glassaktige kondrulene som kjennetegner kondrittene, og som består av ulike silikater og andre mineraler. De er magmatiske, og mangler jern-nikkel-innhold.

Det antas at de på grunn av sine egenskaper må stamme fra en stor planet, sannsynligvis Mars. Et viktig tegn på opphavet er at små lommer av gass inne i disse meteorittene har vist seg å ha nesten perfekt likhet med atmosfæren på Mars. Det kan også finnes centimeter-store og glassaktige kondruler av olivin og pyroksen, sjeldnere også glass eller feltspat. De har gjennomgått omforming på moderplaneten, men ikke så mye som akondrittene eller som stein omdannet på jordkloden.

Man kjenner bare 224 eksemplarer av dem fra nedfall på jordkloden.

Undergruppene utgjør:

# **Shergottitt** etter funnstedet Shergotty i India, er den tallrikeste undergruppen marsmeteoritter. De består av basalt-liknende dagbergarter og dypbergarter, og kjennetegnes av at feltspaten er blitt omdannet til glass-aktig maskelynitt, trolig ved løsrivelsen fra moderstykket.
# **Nakhlitt** etter funnstedet Nakhla i Egypt er en grønn-brun, finkornet meteoritt med innhold av augitt, og sjeldne mineraler som kan ha oppstått i samband med vann for om lag 1,5 milliarder år siden.
# **Chassignitt**, etter funnstedet Chassigny i Frankrike består mest av olivin-sammensetninger og mineraler som må ha oppstått sammen med vann. Man kjenner bare 2 eksemplarer av denne undergruppen, nemlig *Chassigny EETA 79001* og *NWA 2737*.
# **[[Ortopyroksenitt]]** (hypersthene), med dette mineralet som hovedbestanddel, er trolig betydelig eldre enn de andre SNC-akondrittene. Man mener å ha oppdaget mikroskopiske strukturer i denne meteoritten som minner om fossiler, men dette er ikke entydig påvist. Det er bare ett kjent eksemplar på jorden, nemlig *ALH 84001* fra Antarktis.

## Referanser


## Eksterne lenker
* Mars Meteorite Home Page (JPL)
Hvidtøl

**Hvidtøl** er hovedsakelig en dansk øltype som har fått sitt navn fordi det brygges på såkalt hvidmalt som fremstilles ved at man avbryter spiringen for malten rett etter at den blir grønn. Foruten hvidmalten brygges ølet på sukker og humle, og det smaksettes med en anelse lakris.

På mange bryggerier ble det brukt mørk malt til hvidtølet, som dermed ble til den mørke, søte, skummende og alkoholsvake øltypen som drikkes i dag.

Hvidtøl finnes i både lyse og mørke varianter, men den lyse går oftere under betegnelsen «lys pilsner». Alkoholinnholdet ligger på under 2,25 vektprosent (2,8 volumprosent). Frem til midten av 1800-tallet var ølsorten den dominerende øltypen i Danmark, mens importert tysk øl generelt hadde et høyere alkoholinnhold.

Hvidtølet er å få året rundt, men drikkes nå til dags oftest rundt jul og kan sies å være danskenes motstykke til *[[julemust]]en* i Sverige. I julen drikkes alkoholsvakt «nisseøl» (etter nissene som pryder etikettene), som er et mørkt, søtt hvidtøl som er alkoholsvakt og også serveres til barn. Nisseøl må ikke forveksles med det mer alkoholholdige *julebryg* (juleøl).

Et motstykke i Belgia kalles *tafelbier* eller *bière de table* («bordøl»), og i Nederland har man *oud bruin* («gammel brun»), men denne kan inneholde opp mot fire prosent alkohol.

## Referanser


## Eksterne lenker
* ''Hvidtøl'', øletiket.dk. Besøkt 15. juli 2013
Indslev Bryggeri

**Indslev Bryggeri** er i Indslev ved Nørre Aaby på det vestlige Fyn. Det åpnet første gang i 1897 under navnet Bryggeriet Heimdal. I 1944 skiftet det navn til Indslev Bryggeri, men i 1953–1955 het det Bryggeriet Juelsminde.

Indslev Bryggeri produserte hvidtøl og brus til landbefolkningen på Fyn. Hvidtøl og brus ble kjørt ut til gårdene og dessuten solgt direkte fra bryggeriet, blant annet som *stakitøl*.

Hvidtølproduksjonen stoppet i 1973, da salget var falt i takt med at landbruket ble automatisert, og færre menn på gårdene drakk hvidtølet. Brusproduksjonen fortsatte imidlertid helt frem til 1990, da bryggeriet stengte. Deretter har det blant annet vært brukt som kunsthall.

Indslev Bryggeri gjenåpnet med ny eier i april 2006. Det nyåpnede bryggeriet har spesialisert seg på produksjon av hveteøl, og alt ølet de produserer er fremstilt med hvetemalt.

## Ugly Duck
Indslevs produksjon under eget merkenavn er begrenset til hveteøl, men i 2012 startet man produksjon av en rekke forskjellige øltyper under merkenavnet Ugly Duck. Indslev / Ugly Duck ble kåret til årets danske bryggeri 2012 av forbrukerorganisasjonen Danske Ølentusiaster.

## Referanser


## Eksterne lenker
*  Offisielt nettsted 
*  Indslev Bryggeri på Ratebeer.com
* Apéritif om Indslev Bryggeri
Torvetjønnloftet

**Torvetjønnloftet** er opprinnelig fra gården Torvetjønn sør for Møsvatn. Det ble flyttet til gården Kromviki på Møsvatn etter fredningsvedtak i 1939.

I bildet av loftet som vises på Digital Museum (linken under), står det på Torvetjønn.  Iflg. Norsk Folkemuseum er bildet tatt av Meyer og Gjone som reiste rundt og fotograferte i perioden 1925 - 1940.

En kopi av loftet ble iflg. lokalhistoriker Johan Vaa bestilt av Harald Didrik Kongshem og bygget av Øystein Brekke på 50 tallet og oppført på Lognvik Gård (søndre). Kopien ble senere ( 60-tallet ) solgt og flyttet til Uppheim gård på Nesland i Rauland.

## Eksterne lenker
* Digitalt museum
Månemeteoritt

**Måne-meteoritt** eller *lunaitt*, også kalt *LUN-akondritter*, er en type meteoritt av gruppen akondritter, som ble fastslått å stamme fra månen etter sammenlikning av steinprøver fra meteoritter og månen i kjølvannet av de første måneferdene. De består av silikatmineraler og har gjennomgått magmatiske faseendringer av materiale, og dessuten breksje-dannelse. De deles inn i fem ulike grupper, etter hvilke miljøer på månen de kommer fra og hvordan de er strukturert. 

Månemeteoritter er magmatiske, overflatevulkanske akondritter og de fleste er funnet i Antarktis. Først i 1991 ble det første ikke-antarktiske eksemplar funnet, i Australia *(Calcalong Creek )*. Senere er det også funnet månemeteoritter i Afrika og Oman. 

Man kan utfra bakgrunnen skille ut følgende undergrupper:
::*Breksjer fra vulkansk høyland som har anortositt-preg.
::*Fragmenterte breksjer fra høylandet.
::*Impakt-smeltebreksjer.
::*Mare-basalt-sammensetninger. 
::*Mare-gabbro-sammensetninger.
Eirik Eikrann

**Eirik Finn Eikrann** (født 29. mars 1899 i Oslo, død 4. august 1977) var en norsk arkitekt.

En periode i 1920-årene var Eikrann medarbeider hos Sverre Pedersen, som vant reguleringskonkurransen for Blindern. Før krigen var han blant Tønsbergs toneangivende arkitekter og deltok i utviklingen av Slottsfjellsmuseet i 1930-årene. I denne perioden tegnet Eikrann den særpregede Husøy kirke utenfor Tønsberg (innviet 1933). Kirken er forblendet med lokal, rød syenitt og er i det ytre påvirket av norske middelaldersteinkirker, mens den innvendig er preget av en funksjonalistisk påvirket klassisisme.

Eikrann var opptatt av husflidstradisjoner og ble sekretær i Landsråd for husflid, husindustri og småindustrisaker (opprettet 1934). Fra 1937 var han inspektør i samme råd. Han redigerte en utgave av Eilert Sundts verk *Husfliden i Norge* som ble utgitt i 1945.

Fra 1940 arbeidet Eikrann som lærer i frihåndstegning ved Statens håndverks- og kunstindustriskole. Under krigen var Eikrann *heimeyrkesjef*, og etter at *heimeyrkediplomet* ble innstiftet i 1942, var han året etter med og delte det ut til blant andre Anders Sandvig. Eikrann virket en periode som gjenreisningsarkitekt, men ble i 1946 ekskludert fra Norske arkitekters landsforbund på grunn av medlemskap i Nasjonal Samling under krigen. Han utarbeidet en reguleringsplan for kvartalet mellom Sannergata, Thv. Meyers gate, Beyerbrua og Akerselva i Oslo i 1955–1959.

Nasjonalmuseet sitter på Eikranns privatarkiv, som omfatter en rekke prosjekttegninger.

## Referanser
Jonas Wirmola

**Jonas Wirmola** (født 17. juli 1969) er en svensk tidligere fotballspiller og fotballtrener. Wirmola spilte i forsvar som aktiv spiller.

Wirmola, som var assisterende manager for Halmstads BK i 2007 og 2008, er nå spilleragent.

## Referanser


## Eksterne lenker
*
Risøya (Tvedestrand)

**Risøya** er en øy i Tvedestrand kommune. Øya er 550 dekar og har broforbindelse til fastlandet. På øya ligger Risøy Folkehøyskole og en leirskole. Den kristne festivalen Skjærgårds Music & Mission Festival er arrangert på Risøya hver sommer fra 2001.

## Eksterne lenker
* Faktaark om Risøya. Kartverket
* Risøy Folkehøyskole
* Kystleirskolen
Bertil Winqvist

**Bertil Winqvist** var en svensk fotballspiller. Winqvist, som var keeper, spilte for Malmö FF i perioden 1946 til 1947.

Winqvist spilte senere for IFK Malmö.

## Referanser
Andreas Wihlborg

**Andreas Wihlborg** (født 18. januar 1987) er en svensk fotballspiller, som spiller for Östers IF i Allsvenskan.

Wihlborg rykket opp med Östers IF til Allsvenskan etter 2012-sesongen.

Wihlborg har også spilt fire U-21-kamper for Sverige.

## Referanser


## Eksterne lenker
* 
* «Andreas Wihlborg», profil på Östers IFs hjemmeside 
* «Andreas Wihlborg», profil fra SvFFs hjemmeside
Kioeahonningeter

**Kioeahonningeter** (*Chaetoptila angustipluma*) er en utdødd spurvefugl og den eneste arten i slekten *Chaetoptila* i familien Mohoidae. Den levde på Hawaii og døde ut omkring 1859. Det fins bare fire eksemplarer i museer.

## Taksonomi
Inntil nylig var denne arten og fugler i slekten *[[Moho]]* klassifisert i familien honningetere. Men en studie fra 2008 som tar utgangspunkt i fylogenetiske analyser av DNA fra museumseksemplarer, viser at disse slektene ikke hører til honningetere, men til en gruppe med sidensvanser, palmetrast og silkefugler. Det er foreslått en egen familie, Mohoidae, for disse to utdødde slektene.

## Referanser


## Eksterne lenker
* 
* Norsk Ornitologisk Forening: haetoptila. Hentet ut 12. juli 2013.
* 
* Birdlife Species Factsheet: ''Chaetoptila angustipluma''. Hentet ut 12. juli 2013.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2011. ''The Clements checklist of birds of the world: Version 6.7.''. Hentet ut 12. juli 2013.
* Native Forest Birds of Hawaiʻi . Hentet ut 12. juli 2013.
Sven Winqvist

**Sven Winqvist** var en svensk fotballspiller. Winqvist, som var keeper, spilte for Malmö FF i perioden 1947 til 1949.

## Meritter
### Malmö FF
* Svenska Cupen: 1947

## Referanser
Marcus Winqvist

**Marcus Winqvist** (født 11. februar 1981) er en svensk fotballspiller, som sist spilte for IFK Eskilstuna. Winqvist, som er midtbanespiller, har tre kamper i Allsvenskan for Malmö FF.

Winqvist, som var et av Malmö FFs egenutviklede spillere, ble lånt ut til division 2-klubben Höllvikens GIF i 2001. Winqvist gikk til IFK Malmö i 2002, til Lunds BK i 2004, og senere til IFK Eskilstuna.

## Referanser


## Eksterne lenker
*
* «Marcus Winqvist», profil på SvFFs hjemmeside
Trondhjems Bryggeri

**Trondhjems Bryggeri** var et bryggeri i Trondhjem fra 1839 til 1918.

Christian Ludvig Schreiner kom til Trondhjem fra Flensburg som ung, og fikk ansettelse i et stort handelshus gjennom morbroren Johan Christian Wildhagen. Wildhagen overtok senere forretningen fra Meincke-familien, og Schreiner videreførte det senere under navnet C.L. Schreiner & Co. Han videreførte den tradisjonelle handelsvirksomheten ved siden av bryggeriet, som ble opprettet høsten 1839. Våren 1840 solgte han det første ølet, brygget etter bayersk metode. Bryggeriet ble således det første i Norge som produserte undergjæret øl. Kontakten med Tyskland viste seg også gjennom at de første bryggerimesterne hos Schreiner var tyskere.

Etter bybrannen i 1841 bygde Schreiner nye lokaler i én etasje i krysset mellom Dronningens gate og Krambugata. Sin første konkurrent innen bayerøl fikk man i E.C. Dahls bryggeri i 1856. I 1897 ble bygningsmassen fornyet med en murbygning i 3 ½ etasje, som også rommet en ølhall. På et tidspunkt hadde bryggeriet også tilknyttet en mineralvannsfabrikk. Etter å ha vært først med bayerøl, ble Schreiner også en pionér innen brygging av bokkøl.

Etter grunnleggerens død i 1848 overtok hustruen Cecilie Schreiner (født Oeding), som etter sin død i 1866 ble avløst av sønnene Christian Ludvig Schreiner d.y. og Hilmar Schreiner. De var utdannet innen henholdsvis handel og bryggeri, og drev bryggeriet frem til forretningene deres gikk konkurs i de økonomiske nedgangstidene i 1870-årene. Bryggeriet ble kjøpt av handelshusene Jenssen & Co. og N. Jenssen & Sønner og Schreiners tidligere prokurist, Jacob Gerhard Matzow. Anton Mathias Jenssen ble hovedaksjonær og Matzow disponent i aksjeselskapet, som i 1883 tok navnet Trondhjems Bryggeri. Jenssens sønn, Harald Jenssen, var bryggerimester frem til han ble eneeier. I 1918 ble Trondhjems Bryggeri kjøpt opp av Aktiebryggeriet i Trondhjem, som var blitt etablert i 1899.

## Litteratur
*
*
Mildrid

**Mildrid** er et relativt sjeldent nordisk kvinnenavn med gammelengelsk opprinnelse. Den engelske formen av navnet er *[[Mildred]]*. Navnet er dannet av ledd som betyr «mild» og «styrke».

*Mildrid* har norsk navnedag 13. juli, etter dødsdagen til den helligkårede Mildred av Thanet.

## Etymologi
*Mildrid* er en nyere form av *Mildríðr*, som var den norrøne formen av det gammelengelske navnet *Mildþryð*. Navnet er sammensatt av gammelengelske *mild*, «mild», og anglosaksiske *þrýð*, «styrke».

## Utbredelse
*Mildrith* var et vanlig navn i England på 600- og 700-tallet.

*Mildríðr* er kjent brukt i Norge fra 1335. *Mildrid* er kjent brukt i Sverige fra 1873.

Navnet *Mildrid* var mest brukt i Norge fra 1890- til 1940-årene og hadde en popularitetstopp med 0,2 % i 1930.

*Mildrid* er i dag et sjeldent navn, mest brukt på Færøyene i formen *Mildrið*.

|}

## Navnedag
*Mildrid* har navnedag i Norge .

## Kjente personer med navnet
Personene i listen er ordnet kronologisk etter fødselsår.
* Mildrid Støre (1903–1994), norsk lektor som var den første blinde i Norge som tok filologisk embetseksamen 
* Mildrid Ryan (født 1941), norsk forfatter
* Mildrid Fagerli (født 1943), norsk idrettsorganisator
* Mildrid Mikkelsen (født 1948), norsk organisasjonsleder
* Liv Mildrid Gjernes (født 1954), norsk kunstner
* Mildrid Søbstad (født 1959), norsk lokalpolitiker
* Mildrid Kattem Aune (født 1974), norsk lokalpolitiker og ordfører i Rindal kommune

## Referanser


## Eksterne lenker
Polynesiahonningeter

**Polynesiahonningeter** (*Foulehaio carunculatus*) er den eneste arten i den monotypiske gruppen *Foulehaio* i familien honningetere. Den forekommer på Fiji, Samoa, Amerikansk Samoa, Tonga og Wallis- og Futunaøyene.

## Underarter
Det er beskrevet tre underarter av polynesiahonningeter:
* *Foulehaio carunculatus carunculatus* (Gmelin, 1788) 
* *Foulehaio carunculatus procerior* (Finsch & Hartlaub, 1867) 
* *Foulehaio carunculatus taviunensis* (Wiglesworth, 1891)

## Referanser


## Eksterne lenker
* 
* 
* Birdlife Species Factsheet: ''Foulehaio carunculatus''. Hentet ut 12. juli 2013.
Mildred

**Mildred** er et kvinnenavn dannet av ledd som betyr «mild, vennlig» og «styrke, kraft». Navnet er i dag vanlig blant annet i Mexico, Kamerun og Uganda. En navnebærer er den amerikanske borgerrettsforkjemperen Mildred Loving. *[[Mildrid]]* er en norsk form av navnet.

## Etymologi
Mildred er et gammelengelsk navn avledet av *Mildþryð*, sammensatt av *milde*, «mild, vennlig» og *þryð*, «styrke, kraft».   

## Utbredelse
Det var i bruk i England allerede i angelsaksisk tid og ble båret av Sankt Mildred, en abbedisse fra 600‑tallet som var datter av den kentiske prinsessen Sankt Ermenburga. Etter normannernes erobring ble navnet sjeldent, men det fikk en tydelig gjenoppliving på 1800‑tallet.

*Mildrith* var et vanlig navn i England på 600- og 700-tallet.

*Mildred* var et populært navn i USA fra 1890-årene til 1930-årene. Navnet var blant de 10 mest populære i perioden 1903–1926, men det har ikke vært blant de tusen mest brukte siden 1983.

I Norden forekommer navnet særlig fra slutten av 1800‑tallet og hadde sin sterkeste bruk i perioden ca. 1920–1940.

*Mildred* er i dag et vanlig kvinnenavn blant annet i Mexico, Kamerun og Uganda.

|}

## Navnedag
*Mildred* har navnedag i USA, men har ikke noen norsk navnedag.

## Kjente personer med navnet

Personene i listen er ordnet kronologisk etter fødselsår.
* Mildred Aldrich (1853–1928), amerikansk journalist og krigskorrespondent
* Mildred Gillars (1900–1988), amerikansk radiopropagandist under andre verdenskrig
* Mildred Loving (1939–2008), amerikansk borgerrettsforkjemper
* Mildred Dresselhaus (1930–2017), amerikansk fysiker og nanoteknolog

## Referanser


## Eksterne lenker
* 
*
Antoine Griezmann

**Antoine Griezmann** (født 1991) er en fransk fotballspiller som spiller for den spanske klubben Atlético Madrid.

## Karriere
Den 23. juni 2016 skrev han under på en ny kontrakt til 2021 med Atlético Madrid.

Den 13. juni 2017 skrev han under på en ny kontrakt til 30. juni 2022 med Atlético Madrid.

### Barcelona
Den 12. juli 2019 skrev han under en femårskontrakt med FC Barcelona til 30. juni 2024. Barcelona betalte Griezmanns utkjøpsklausul på 120 millioner euro.

### Landslaget
Griezmann har spilt flere aldersbestemte landskamper for Frankrike. Han debuterte for det franske landslaget 5. mars 2014. Den 13. mai 2014 ble han tatt ut i den franske VM-troppen til VM i Brasil 2014.

Han ble tatt ut i s EM-tropp til EM i Frankrike 2016. Griezmann ble turneringens toppscorer og valgt til turneringens spiller. 

#### VM 2018

Griezmann ble tatt ut i s tropp til VM i fotball 2018 i Russland. Laget vant VM-finalen mot  4-2. Griezmann scoret på straffespark i det 38. spilleminutt. Han ble kåret til banens beste i finalen av FIFA. Han skåret tilsammen fire mål i VM og kom på andreplass på toppscorerlisten bak Harry Kane. I tillegg fikk bronseballen som turneringens tredje beste spiller, bak Luka Modric og Eden Hazard. I 2019 ble han, sammen med andre medlemmer av vinnerlaget fra verdensmesterskapet, utnevnt til ridder av Æreslegionen. Han ble tatt ut i s EM-tropp til EM i fotball 2021. Han ble tatt ut i s tropp til VM i fotball 2022 i Qatar.

Han ble tatt ut i s EM-tropp til EM i fotball 2024.

## Meritter
**Real Sociedad**
* Segunda División: 2009-10

;Atlético Madrid
* UEFA Super Cup (1): 2018

**Frankrike**
* U-19 EM 2010: Vinner
* U-20 VM 2011: Fjerdeplass
*EM 2016: Finalist
*VM 2018: Vinner

## Referanser


## Eksterne lenker
* 
* 
* 
* Real Sociedad profile 
* BDFutbol profile
Miguel Ángel Pesce

**Miguel Ángel Pesce** (født 20. september 1962 i provinsen Mendoza) er en argentinsk økonom, som fra 2019 til 2023 var sentralbanksjef i Argentinas sentralbank (Banco Central de la República Argentina).

Fra 2004 til 2015 var han visesentralbanksjef i sentralbanken.

## Bakgrunn
Han er utdannet innen økonomi ved Universitetet i Buenos Aires, der han også har undervist som professor. Politisk er han tilknyttet Unión Cívica Radical, et sosialliberalistisk parti i Argentina.

## Karriere
Pesce ble utnevnt til visesentralbanksjef i Argentinas sentralbank 23. september 2004. 

Da sentralbanksjef Martín Redrado ble avsatt i januar 2010, etter en konflikt med president Cristina Fernández de Kirchner, overtok Pesce midliertidig som sentralbanksjef. Den 3. februar 2010 ble Mercedes Marcó del Pont utnevnt som ny sentralbanksjef, og Pesce gikk da tilbake til sin stilling som visesentralbanksjef. Han var visesentralbanksjef fram til 2015, da han gikk ut av sentralbanken, for å lede Banco de la Provincia de Tierra del Fuego. Denne stillingen hadde han fram til desember 2019, da han ble utnevnt til sentralbanksjef.

## Referanser


## Eksterne lenker
* Presentasjon på sentralbankens hjemmeside
Combo Tango

**Combo Tango** er en norsk tangokvartett bestående av Ole Amund Gjersvik på kontrabass, Tor Jaran Apold på violin, Bengt Florvåg på klarinett og Anne Nitter Sandvik på piano.

Kvartettens første album var *[[Combo Tango (album)|Combo Tango]]* som kom ut i 2002, andre album var 
*[[Milonga Del Angel (album)|Milonga Del Angel]]* fra 2007.

## Referanser

## Eksterne lenker
*
Abrahão Pio dos Santos Gourgel

**Abrahão Pio dos Santos Gourgel** (født 11. november 1961) er en angolsk økonom. Han var sentralbanksjef i Angolas nasjonalbank fra 2009 til 2010, og var finansminister i Angola fra 2010 til 2017.

Han høyere økonomiutdanning fra Hochschule für Ökonomie Berlin, som han avsluttet i 1986, med spesialisering innen samfunnsøkonomi. 

Gourgel overtok som sentralbanksjef for Angolas nasjonalbank fra april 2009, og erstattet Amadeu de Jesus Castelhano Maurício. Han var sentralbanksjef fram til oktober 2010, da han ble utpekt til landets finansminister (*economy minister* / *Ministro da Economia*). Stillingen som finansminister hadde han fram til august 2017, og i oktober 2017 ble han utnevnt til styreleder for Angolas utviklingsbank, BDA. Der var han styreleder fram til januar 2020, da Henda Essanju Inglês overtok denne stillingen.

I 2021 ble han utnevnt til styreformann i Banco Yetu, for perioden 2021 til 2023.

## Referanser


## Eksterne lenker
* Portal do Ministério da Economia - Abrahão Pio dos Santos Gourgel (CV)
Emily Perl Kingsley

**Emily Perl Kingsley** (født 28. februar 1940 i New York) er en amerikansk forfatter og tekstforfatter som sluttet seg til Sesame Street teamet i 1970, og som har skrevet for showet siden den gang.

Hennes sønn, Jason Kingsley, ble født med Downs syndrom i 1974. Hennes erfaringer med Jason inspirerte henne til å inkludere personer med nedsatt funksjonsevne i Sesame Street, inkludert en skuespiller som bruker rullestol, Tarah Schaeffer, og Jason selv. Jasons historie var tema for en times lang NBC TV-spesial i 1977, med tittelen "This Is My Son», og sammen med medforfatter Mitchell Levitz, skrev Jason  boken «Tell us in:. Growing Up With Downs syndrom"
 
I 1987 skrev Kingsley «Velkommen til Nederland», et bredt publisert og oversatt stykke som sammenligner opplevelsen av å oppdra et barn med spesielle behov, med reiser til Holland. Samme år skrev hun TV-filmen "Kids Like These" for CBS-TV. Filmen, som handler om et middelaldrende par som har en sønn med Downs syndrom, har vunnet en rekke priser.
 
Kingsley har skrevet over 20 barnebøker og to Sesame Street home video utgivelser (Elmo lærer å dele og Elmo Says BOO!). Hun skriver for andre selskaper også, og har nylig bidratt til to Disney Interactive CD-ROM.
 
Hun har vunnet 12 Daytime Emmy-priser og ni nominasjoner gjennom sitt arbeid med Sesame Street, tre Edis og en Grand EDI fra Easter Seals, og en pris fra National Theatre of the Deaf. 

## Se også
- Sesame Street: Forfatter (1970-nåtid)

- Elmo Learns to Del: Forfatter

- Elmo Says Boo: Forfatter
 
Emily har vunnet 17 Emmy Awards og 14 Emmy-nominasjoner for sitt arbeid som forfatter av Sesame Street.
 
I oktober 2008 mottok Emily en spesiell pris fra US Government Department of Health and Human Services, som en anerkjennelse av hennes banebrytende arbeid med å inkludere personer med nedsatt funksjonsevne i Sesame Street i 38 år.

## Eksterne lenker
* 
*  Muppet Wiki: Emily Kingsley
*  Velkommen til Nederland
*  Creative Parents interview
Chiaroscuro (Einar Stray-album)

***Chiaroscuro*** er det første studioalbumet til det norske bandet Einar Stray Orchestra. Plata ble spilt inn i Six Feet Over i Oslo, produsert av Sjur Lyseid, og ble utgitt 11. februar 2011 på Spoon Train Audio til gode kritikker. Albumet ble senere gitt ut i Japan, Tyskland og Russland i 2012 på Sinnbus Records. Albumet inneholder gjesteopptredener av medlemmer fra Moddi, Shimmering, Team Me og The Little Hands of Asphalt.

## Sporliste

#«Chiaroscuro» – 8:30
#«Yr heart isn't a heart» – 4:41
#«Arrows» – 5:17
#«We were the core seeds» – 8:25
#«Caressed» – 5:49
#«Beast» – 7:04
#«Teppet faller» – 9:46
## Medvirkende

* Einar Stray – vokal, piano, rhodes, orgel, gitar, synth, metallofon, melodika, autoharpe, sampler, coverdesign
* Lars Fremmerlid – trommer, perkusjon, gitar, kor
* Simen Aasen - bass, perkusjon, trompet, pedal-steel
* Hanna Vik Furuseth – fiolin, kor
* Ofelia Østrem Ossum – cello, kor
* Sjur Lyseid – gitar, kor, produsent, miksing
* Sandra Solli – trombone, kor
* Pål Moddi Knutsen – vokal, kazoo, kor, coverdesign 
* Erik Normann Aanonsen – kontrabass, kor
* Silje Halstensen – vokal og kor
* Katrine Schiøtt – kor
* Synne Øverland Knudsen – kor
* Ida Rinde Sunde – kor
* Endre Thesen Harnes – kor
* Tancred Heyerdahl Husø - trompet på *Beast*
### Øvrige
* Martin Bowitz - mastering 
* Sara Angelica Spilling - fotograf
* Terese Blåklokke - artwork 
## Eksterne lenker
*
Christine Kristoffersen

**Christine Kristoffersen** (født 20. september 1969 i Oslo) er en norsk journalist, forfatter, redaktør og forlegger. Fra 2012-2014 var hun ansvarlig redaktør for fagbladet Naturviteren, medlemsbladet til fagorganisasjonen Naturviterne.

Kristoffersen er utdannet ved Gimlekollen Mediasenter (1990) og Høgskolen i Oslo (1996-1998). Hun har også studert ved Fagskolen for bokbransjen (2012-13) og Institutt for grafiske medier (2008-09).

Kristoffersen er nå selvstendig næringsdrivende med enkeltpersonforetaket Lys & Latter Media. Hun lager brosjyrer, hefter og bøker på oppdrag for organisasjoner og næringsliv.

## Bibliografi
* Kjærlighet ved første blikk (2000)
* Engelen min (2001) 
* Ekte - en bok om verdiskaping, mat og kulturminner i Solør og på Finnskogen (2010).

### Som forlegger
* : Elsas Kokebok (forlaget )

## Referanser




## Eksterne lenker
*
Valdemar Wiberg

**Valdemar Wiberg** var en svensk fotballspiller. Wiberg, som var keeper, spilte for Malmö FF fra 1925 til 1933.

## Referanser
Erik Wärn

**Erik Wärn** var en svensk fotballspiller. Wärn spilte for Malmö FF i perioden 1927 til 1937.

## Referanser
Mattias Waldh

**Mattias Waldh** er en svensk tidligere fotballspiller. Waldh, som var spiss, står notert med én kamp for Malmö FF i Allsvenskan, fra 1998.

## Referanser
Alen Halilović

**Alen Halilović** (født 1996) er en kroatisk fotballspiller som spiller for den nederlandske klubben Fortuna Sittard.

Han er den yngste (16 år 112 dager) målscoreren i den kroatiske toppdivisjonen noensinne. Han er også den yngste som har spilt for det kroatiske landslaget noensinne, og den nest yngste debutantene i UEFA Champions League gjennom tidene, bak Celestine Babayaro, men foran Kharis Mavrias og Youri Tielemans. 

Halilović ble solgt fra Dinamo Zagreb til FC Barcelona den 27. mars 2014, der han fikk en femårskontrakt.

## Meritter
**Dinamo Zagreb**
* Prva HNL (1): 2012/2013

## Referanser


## Eksterne lenker
* 
* Alen Halilović  på Sportnet.hr
* Alen Halilović på Thetopforward.com
Étienne Capoue

**Étienne Capoue** (født 1988) er en fransk fotballspiller som fra den 30. juni 2024 er klubbløs.

Han har gener fra Guadeloupe. Capoue har en eldre bror som heter Aurélien Capoue som spiller for den franske klubben Boulogne. 

Den 6. juli 2015 signerte han  for den nyopprykkede Premier league-klubben  for en overgangssum på 6,3 millioner pund, noe som var klubbrekord.

## Meritter
**Individuelt**
* UNFP Ligue 1 Team of the Year (1): 2011–12

## Referanser


## Eksterne lenker
* 
* Capoue club profile på tfc.info
Timocom

**TimoCom Soft- und Hardware GmbH** er en tysk it-bedrift i Düsseldorf. Virksomheten ble grunnlagt i 1997 og  er tjenesteyter for virksomheter i transportbransjen. Navnet «Timo» er sammensatt av de første bokstavene i grunnleggernes etternavn – Jens Thiermann og Jürgen Moorbrink.

TimoComs online fraktbørs TC Truck&Cargo® har et slogan: Ledende fraktbørs i Europa. Målet er formidling av tilbud og etterspørsel på transportydelser via en online markedsplass. TimoCom tilbyr sine produkter og tjenester i 44 land i Europa og på 24 forskjellige språk, og ifølge websiden deres har virksomheten 100.000 brukere. I starten av juni 2013 relanserte virksomheten også et kalkulasjons- og trackingprodukt, TC eMap®.

TimoCom er også representert i Polen, Tsjekkia, Ungarn, Spania og Frankrike.

## Referanser


## Eksterne lenker
* 
* TimoComs norske webside
Jean-Paul Vonderburg

**Jean-Paul Vonderburg** (født 31. juli 1964) er en svensk tidligere fotballspiller.

## Klubbkarriere
Jean-Paul Vonderburg vokste opp i Stockholm med svensk mor og far fra Guyana, og spilte for  fra ti års alder. Han fikk først sjansen på seniorlaget like etter serieslutt i 1985 da Hammarby deltok i UEFA Cupen. Den da 21 år gamle midtbanspilleren fikk sin A-lagsdebut 6. november 1985 i bortekamp mot skotske St. Mirren. Hans første kamp i Allsvenskan spilte han i august 1986. I 1988, da klubben rykket ned, gikk Vonderburg til regjerende seriemester Malmö FF. Vonderburg ble svensk seriemester med klubben i 1989.

Vonderburg spilte en sesong i danske AGF Aarhus i 1992, samt en sesong for japanske Sanfrecce Hiroshima i J-League. I 1995 vendte Vonderburg tilbake til Sverige, hvor han i 1996 avsluttet karrieren.

## Landslaget
Vonderburg spilte første A-landskamp for Sverige 14. februar 1990. Han spilte totalt fire landskamper for Sverige.

## Karriereoversikt

## Referanser


## Eksterne lenker
* 
* Svenska Fotbollförbundet 
* J.League
Henry Vinberg

**Henry Vinberg** var en svensk fotballspiller. Vinberg, som var keeper, spilte for Malmö FF fra 1932 til 1940.

## Referanser
Mori (Changji)

**Mori** for kasakhene (kinesisk: 木垒哈萨克自治县; pinyin: *Mùlěi hāsàkè Zìzhìxiàn*; uigursk: مورى قازاق ئاپتونوم ناھىيىسى / *Mori Kazak Aptonom Nahiyisi*) er et autonomt fylke i det autonome prefektur Changji i den autonome region Xinjiang i Folkerepublikken Kina. 

Befolkningen var på  innbyggere i 1999.

Tretten kinadefinerte nasjonaliteter bor i fylket. De viktigste er : Han-kinesere, kasakhene, uigurene, usbekerne og hui-kineserne.

## Referanser


## Eksterne lenker
* Lokalregjeringens offisielle sider 
* Infoside
Jeppe Vestergaard

**Jeppe Nikolaj Vestergaard** (født 22. september 1972) er en dansk tidligere fotballspiller.

Vestergaard, som startet karrieren i Køge BK, gikk via Herfølde Bk til Malmö FF i 2002. Vestergaards betydning for klubben ble av *Sydsvenska Dagbladet*s journalist Kent Jönsson beskrevet som «[e]n kort parentes».

## Referanser


## Eksterne lenker
* «Jeppe Vestergaard», profil på SvFFs hjemmeside 
* «Jeppe Vestergaard», profil på worldfootball.net
Philip Lowe

**Philip Lowe** er en australsk økonom som fra september 2016 til september 2023 var sentralbanksjef i Reserve Bank of Australia.

Som utdanning har han en bachelor of commerce-grad i samfunnsøkonomi og økonometri fra University of New South Wales (1985), og en doktorgrad fra Massachusetts Institute of Technology (1991).

Før han ble utnevnt til visesentralbanksjef har han hatt stillinger som assisterende sentralbanksjef innen sentralbankens enheter med ansvaret for økonomi (*Economic*) og finansnæringen (*Financial System*). Han overtok stillingen som visesentralbanksjef etter at Ric Battellino avsluttet sin siste periode, og gikk av med pensjon. Lowe har jobbet i sentralbanken siden 1980. 

Den 18. september 2016 ble han utnevnt til sentralbanksjef, og overtok da etter Glenn Stevens. I september 2023 overtok Michele Bullock stillingen som sentralbanksjef.

## Referanser


## Eksterne lenker
* Presentasjon på sentralbankens hjemmeside (som sentralbanksjef)
* RBA - Philip Lowe (som visesentralbanksjef)
* RBAs pressemelding ifm utnevnelsen av Philip Lowe som visesentralbanksjef
Halvor Andreas Bentsen

**Halvor Andreas Bentsen** (født 23. oktober 1823 i Kragerø, død 31. august 1891 i Porsgrunn) var en norsk jurist og stortingsrepresentant.

Han var sønn av losoldermann Arnold Bentsen og Engel Elisabeth Holm. Han tok juristeksamen i 1848, og var etter det sakfører i Kragerø. Han var medlem av bystyret i Kragerø fra 1860 til 1879, og var også ordfører i flere år. Han ble postmester i Porsgrunn i 1885.

Bentsen var valgt som representant fra Kragerø til Stortinget i periodene 1865–1867, 1868&ndash;1870 og 1871&ndash;1873, og som represesentant fra Bratsberg amt i 1880&ndash;1882 og 1883&ndash;1885. Han frasa seg gjenvalg i 1885. I hans siste periode var han president i Odelstinget. Fra 1883 representerte han Venstre på stortinget.

Under riksretten i 1884, den såkalte statsrådssaken, var han en av tre aktorer.

Fra 1885 var han redaktør for avisen *[[Varden (avis)|Varden]]* i Skien, og under hans ledelse ble den en venstreavis.

Halvor Andreas Bentsen var gift med Benedikte Nicoline Svang.

## Referanser




## Eksterne lenker
*
Oddvar Røed

**Oddvar Andreassen Røed** (født 16. mai 1919 i Modum, død 1. mai 1945 ved Karasjok) var en norsk motstandsmann, aktiv i sabotasjeorganisasjonen Osvald-gruppen under ledelse av Asbjørn Sunde.

Røed var snekker og tømmermann, med teknisk aftenskole og fortsettelsesskole.

Under krigen var han engasjert i motstandskampen i Norge, og gikk i det illegale arbeidet under dekknavnet «Monsen». Han deltok i Osvald-gruppen til den ble avviklet høsten 1944 og medlemmene sendt til Sverige.

Røed gikk over grensen 28. august, og ble avhørt i flyktningleiren Kjesäter 2. september. Han søkte seg til  
den norske politistyrken, og ble i januar 1945 sendt til Kirkenes. Røed omkom i en større mineulykke ved Karasjok 1. mai samme året, og er blant dem som blir minnet på bautaen som ble reist på stedet etter krigen.

Røed er gravlagt i Modum.

## Referanser
Tianshan (Ürümqi)

**Tianshan**  (; uigursk: تڭرىتاغ رايونى, *Tengritagh Rayoni* eller *Təngritaƣ Rayoni* eller *Tengritag Rayoni*) er et bydistrikt i byprefekturet Ürümqi i den autonome region Xinjiang i Folkerepublikken Kina. 

Det har et areal på 171&nbsp;km2. 

Befolkningen var i 2002 på 450.000 innbyggere. 

Tianshan er administrativt stede for Ürümqi.

## Administrative enheter
**Subdistrikter:**
* Dongmen (东门街道); Hepinglu (和平路街道); Jianquan (碱泉街道); Jiefang Beilu (解放北路街道); Jiefang Nanlu (解放南路街道); Qingnianlu (青年路街道); Shenglilu (胜利路街道); Tuanjielu (团结路街道); Xingfulu (幸福路街道); Xinhua Beilu (新华北路街道); Xinhua Nanlu (新华南路街道); Yan’anlu (延安路街道); Yan’erwo (燕尔窝街道);
**Kommune:**
*Dawan (大湾乡).

## Eksterne lenker
* Lokalregjeringens hjemmesider 
* Infoside
Meliske relieffer

**Meliske relieffer** er særegen form for relieffer i terrakotta, tynne fliser i leire, som ble framskapt på den greske øya Milos i antikken, fra tiden rundt 470 f.Kr. og fram til 416 f.Kr. De fleste av dem er funnet på selve Milos.

Relieffene deler de samme tekniske egenskaper: et lavbunnet relieff, ikke høyere enn 1,5 cm, en flat bakgrunn og gjennomsnittlig i størrelsen 11 × 14 cm. Detaljene var opprinnelig malt i kraftige farger, men fargelegging har siden erodert bort. De viste oftest fortellende scener fra gresk mytologi, velkjente for samtidens tilskuere. Relieffene var muligens framstilt for kister av tre som inneholdt mindre etterligninger i mer kostbare materialer som eksempelvis elfenbein. De kan også ha vært benyttet som dekor av møbler. Mange av de meliske relieffene har festehull.

Rundt 110 eksemplarer er kjent, hvorav de fleste er funnet på Milos, og har således navn etter øya. Andre steder er det funnet varianter, blant annet på Sicilia og Anatolia. Relieffenes stil og kvalitet er meget varierende. Deres motiv var mangfoldige. Det er scener fra hverdagslivet og fra gresk mytologi hvor de olympiske gudene spilte en mindre rolle. Bellerofon, Persevs, og Medusa er godt dokumentert.

I 416 f.Kr. ble Milos angrepet og herjet av Athen i Peloponneskrigen, og befolkningen solgt til slaveri, noe som antagelig også var slutten på den stedegne kunstframstillingen.

## Billedgalleri
Alle gjenstander er funnet på Milos, unntatt hvor anmerket

Fil:Alkaios Sappho BM GR1842.7-28.1132.jpg|Mann og kvinne i samtale, muligens Alkaios og Sapfo; ca. 460 f.Kr.
Fil:Eos Kephalos Louvre LP1153.jpg|Eos og Kefalos (?); kan også være en ktoniske gudinne som fakter et dødt barn; ca. 460–450 f.Kr.
Fil:Odysseus Penelope Louvre CA860.jpg|Odyssevs, forkledd som tigger, forsøker å bli gjenkjent av Penelope; ca. 450 f.Kr.
Fil:Placa de terracota amb relleu de Perseu i Gògona, exposició La Bellesa del Cos.JPG|Persevs til hest og Medusa; 490-470 f.Kr.
Fil:Skylla BM 621.jpg|Det greske sjøuhyret Skylla; 460–450 f.Kr. Funnet på Egina.
Fil:Terracotta Theseus Crommyonian Sow Staatliche Antikensammlungen.jpg|Persevs og den krommyoniske purke; 460 f.Kr.


## Referanser


## Litteratur
* Jacobsthal, Paul (1931): *Die melischen Reliefs*. Keller, Berlin-Wilmersdorf
* Ekschmitt, Werner (1986): *Kunst und Kultur der Kykladen, Teil II: Geometrische und Archaische Zeit*, Mainz am Rhein (Kulturgeschichte der Antike, Band 28,2), s. 248-54, Taf. 61-64 ISBN 3805309007
* Stilp, Florian (2003): «'Melian Reliefs' in the Collection of the British School at Athens» (JStor) i: *The Annual of the British School at Athens*, Vol. 98, s. 437-446
* Stilp. Florian (2006): *Die Jacobsthal-Reliefs: konturierte Tonreliefs aus dem Griechenland der Frühklassik*. Bretschneider, Roma, ISBN 88-7689-211-7

## Se også
* Gresk kunst i antikken

## Eksterne lenker
* A New Melian Relief (PDF), The Metropolitan Museum of Art Bulletin
* Meliske relieffer i museet Louvre i Paris
Maraen Taputapuatea

**Taputapuatea** er et fornminne bestående av flere maraer, kultsteder, på Opoa på øya Raiatea i Selskapsøyene i Fransk Polynesia.

En marae er en innhegnet kultplass av stein, bygget i basalt og korallstein. Kultstedet består vanligvis av et rektangulært felt der seremoniene foregikk, en plattform, kalt *ahu*, og gudefigurer i stein. Taputapuatea er den største maraen i det østlige Polynesia og kalles «den internasjonale maraen» på grunn av den betydning den hadde i denne delen av Stillehavet.

Raiatae var et religiøst samlingspunkt og et sentrum for sjøfart. Det seremonielle anlegget på Opoa er anlagt på et nes innenfor en passasje i revet.

Ifølge tradisjonen var dette stedet der guden Ta'arao først satte sin fot på jorden og skapte Havai'i, stedet der polynesierne stammer fra. Maraen Vaeara'i ble anlagt her og grunnsteinen til Taputapuatea ble hentet herfra. I tillegg til den store maraen Taputapuatea, finnes det mindre maraer. Maraen Hauviri var stedet der overhøvdingene av Raiatea ble innsatt. Det finnes plattformer for bueskyting og plattformer for møter.

Kultstedets betydning vokste på 1600-tallet da det ble viet til Oro, en gud knyttet til krig og fruktbarhet. En  ordenslignende gruppe kalt *[[arioi]]* var knyttet til dyrkingen av Oro og disse spredde kulten fra Raiatea til andre øyer. Orokultens religiøse og politiske innflytelse strakte seg etterhvert ut over Raiatea til de andre Selskapsøyene, Cookøyene, Australøyene og Tuamotuøyene, og trolig også Hawaii. Arioiene brakte også med seg steiner fra Taputapuatea til maraer andre steder i Polynesia, for på den måten å knytte stedene sammen åndelig. Maraer andre steder ble også oppkalt etter den på Opoa.

Stedet ble vernet i 1952. I 2006 ble foreningen Na Papa E Va'u grunnlagt for å fremme kunnskap om stedet tradisjoner knyttet til det. Foreningen fikk i oppdrag av selvstyremydighetene å arbeide fram stedet som kandidat til status som verdensarvsted. I 2010 ble det oppført på UNESCOs liste over tentative verdensarvsteder. I 2017 ble nominasjonen vedtatt og maraen ble innlemmet i verdensarven.

## Referanser
Erland Hovde

**Erland Hovde** (født 9. februar 1916 i Modum, død 10. februar 1945) var en norsk motstandsmann, aktiv i Osvald-gruppen. I det illegale arbeidet gikk han under dekknavnet «Moland».

Hovde var jernbanearbeider. Under krigen engasjerte han seg i motstandsbevegelsen. Han ble arrestert i september 1944. Han ble dømt av en tysk standrett, henrettet på Akershus festning 10. februar 1945 og senket i Oslofjorden.

Han er blant motstandsfolkene som hedres på minnesmerket som etter krigen ble reist på retterstedet på Akershus festning.

## Referanser
Hans Holst (fogd)

**Hans Holst** (født 22. august 1794 i Alstahaug, død 10. oktober 1878 i Bodø) var en norsk fogd og stortingsrepresentant.

Han var sønn av sorenskriver og stortingsmann Alexander Holst og Anna Marie Bech. Holst tok juridisk eksamen i 1818, og var så adjungert hos sin far som var sorenskriver på Helgeland. Han ble underrettsprokuratotor i Nordlands amt i 1837, og var fogd i Salten fra 1842 til 1869.

Ifølge Tallak Olsen Lindstøl var det Hans Holst som skrev «Juridisk haandbog for den norske Landalmue» som kom ut i flere opplag. Ifølge Dansk biografisk leksikon er denne imidlertid skrevet av Hans Thøger Winther under pseudonymet «Hans Holst».

Holst var valgt som  representant fra Nordlands amt til Stortinget i perioden 1848–1850, han var medlem av Lagtinget og sekretær for budsjettkomiteen. Han var også vararepresentant fra 1845 til 1847, men ble ikke innkallt.

Hans Holst var gift med Johanne Severine Brodkorb Walnum, datter av Jonas Greger Walnum og Else Marie Hersleb.

## Referanser




## Eksterne lenker
* 
*  Bilde av tittelbladet til boken «Juridisk Haandbog for den norske Landalmue» hos DigitaltMuseum
Økonomisk kriminalitet

**Økonomisk kriminalitet** er kriminelle handlinger gjort i næringsvirksomhet. Begrepet blir særlig brukt om økonomiske lovbrudd mot det offentlige, som skatteunndragelse, mellom næringsdrivende og mot forbrukere.

Andre eksempler på økonomiske lovbrudd er bedrageri, innsidehandel, hvitvasking, korrupsjon og terrorfinansiering. 

I Norge ble Økokrim opprettet i 1989 for å for å bekjempe økonomisk kriminalitet. 

## Referanser


## Kilder
* Økonomisk kriminalitet i Caplex

## Eksterne lenker
*
Straffarbeid

**Straffarbeid** er en form for frihetsstraff som er et alternativ til fengsel. Det innebærer tradisjonelt at fangene må utføre tungt tvangsarbeid, for eksempel jobbe i gruver, steinbrudd, som galeislaver eller annen form for hardt tvangsarbeid, i tillegg til selve frihetsstraffen. Fanger idømt straffarbeid ble i blant annet Danmark og Norge tradisjonelt kalt «slaver» og straffarbeid ble tradisjonelt kalt og juridisk ansett som en form for slaveri. Inspirasjonen kom delvis fra den norrøne trelletradisjon, og delvis fra det moderne slaveriet i den nye verden (det såkalte negerslaveriet, med afrikanske slaver som jobbet på plantasjer i Amerika). Straffarbeid var i Norge frem til den nye straffeloven trådte i kraft i 1902 den strengeste form for frihetsstraff. Bare personer med straffer på minst seks måneder ble idømt straffarbeid, og straffene ble sonet i egne anstalter.

Straffarbeid ble også kalt «arbeid i jern», fordi fangene bar ulike lenker som skulle hindre dem i å flykte, slik som fotlenke. Straffarbeid i Danmark-Norge ble avsonet på blant annet Bremerholms orlogsverft i København, «fiskerleiene nordenfjells» eller «bergverkene sønnenfjells». Spesielt straffarbeid i bergverkene var et tungt, farlig og ofte invalidiserende arbeid, og ble avskaffet i 1734. «Slaveriet» på Bremerholm ble nedlagt i 1741, etter at verftet hadde vært den viktigste straffeanstalten for straffarbeid i 150 år. Fangene måtte både arbeide på selve verftet og som «galeislaver», det vil si som rorskarer. 

Straffarbeid ble siden vanligvis utført som festningsarbeid; det vil si at straffangene sonet på en festning og gjorde straffarbeid der. Derav kommer begrepene «festningsslaveri» og «festningsslaver», som var mye brukt. Fredriksten, Fredrikstad, Kongsvinger, Akershus, Bergenhus, Trondheim og Vardøhus var brukt som straffeanstalter for «festningsslaver», og det var egne fangebygninger hvor fangene holdt til. Fra 1600-tallet ble det også bygget tukthus i Danmark og Norge. Tukthusene var opprinnelig fattighus og anstalter (tvangsarbeidshus) for sosialt mistilpassede, men ble fra 1789 tatt i bruk som straffeanstalter for personer idømt straffarbeid, og fra 1814 var tukthusene utelukkende slike straffeanstalter.

I løpet av 1800-tallet pågikk et reformarbeid i straffegjennomføringen, og straffarbeid ble mindre vanligere. Fra 1885 hadde Norge bare to straffeanstalter for menn idømt straffarbeid, Akershus og Trondheim, og en, tukthuset i Storgaten, for kvinner.

På festningsslaveriene ble det blant annet brukt halsjern, fotjern og kroppsjern. Kroppsjernet hadde gjerne en vekt på rundt 25–30 kg. Frem til 1842 var kakstryking (det vil si pisking av slavene) brukt i disse straffeanstaltene i Norge.

Straffarbeid er forbudt i Norge etter Grunnloven § 93.

## Kjente nordmenn dømt til slaveri
*Gjest Bårdsen
*Ole Høiland
*En rekke dømte i Kautokeino-opprøret
*Axel Nicolai Herlofson
*Kristian Lofthus

## Se også
*Tvangsarbeid
*Tukthus

## Referanser